Navodila za delo (16. 3.-29. 3. 2020)

2 uri ali več – animacija

Preizkusil se boš v animaciji doma. Pozorno preberi in upoštevaj navodila. Svoj izdelek boš prinesel na naslednje srečanje v živo, tvoj cilj je **nemi filmček** (**od 1 do 2 min)**.

PRED ANIMIRANJEM

**Pripravi** **fotoaparat ali tablico** z brezplačno aplikacijo **Stop Motion Studio**, stojalo, lučko, selotejp, material za animiranje in si zamisli preprosto kratko zgodbo (vsebuje naj zaplet in razplet).

**Nariši zgodbo - zgodboris** (v okvirčkih kot strip brez besedila).

Stojalo za snemanje s pomočjo telefona/računalniške tablice lahko narediš sam, npr. iz trših kartonastih škatel. Telefon pritrdiš z vrha z lepljivo gumo (Patafix) in tako lahko nemoteno snemaš s klikom na gumb. Priporočljiva velikost škatle za enostavno delo je format A3, v višino naj meri cca 30 cm. Pobrskaj po Youtubu, kako ga izdelaš, lahko tudi iz drgoh materialov, npr. iz lego kock ali plastelina.

**Pripravi prostor za animiranje.**

Prostor naj bo zatemnjen. Fotoaparat ali tablico pritrdi s toplotno pištolo ali selotejpom, prav tako pritrdi tudi ozadje, na katerem se animira, npr. prazen list ali tla. Mizo oz. stol in luči je priporočljivo zalepiti. Vse mora trdno stati, da ne pride do neželenih premikov. Luč usmeri navzgor, da se svetloba razprši. (Če nimaš luči, lahko tudi brez.)

**Izberi material za animacijo**.

Lahko trši kolaž, plastelin, lego kocke, figurice, fotografije, časopisne izrezke, naravne materiale, gumbe, semena … kar ti je ljubše in je kot nalašč za tvojo zgodbo.

MED ANIMIRANJEM

Ko **fotografiraš drobne premike**, se umakni in počakaj, da program zajame sliko, da se sence ne menjajo oz. ne mečeš senc na ozadje.

PO ANIMIRANJU

**Preglej** posnet material, **oceni napake** (morebitne sence, tresljaji, prehitri premiki animiranih predmetov …) in jih pri ponovnem fotografiranju **popravi**. Vzemi si čas, da ti bo izdelek všeč.

Želim ti veliko ustvarjalnih trenutkov.